Oscar Pereira da Silva

Oscar Pereira da Silva estis brazila pentristo, desegnisto, interna dekoraciisto kaj instruisto. Li pentris sennombrajn religiajn, historiajn kaj pejzaĝajn bildojn pri la historio de Brazilo. Li studis iom da tempo en Francio kaj sekvis bonsukcesan karieron en San Paŭlo, kie liaj laboroj estas eksponataj, ĉefe en la Pinakoteko de Ŝtato San-Paŭlo kaj en la Muzeo de Ipiranga.

Frua kariero
eta|maldekstre|400px|La elŝipiĝo de Pedro Álvares Cabral, en Porto Seguro, Bahio, Brazilo

Pereira da Silva estis naskita en São Fidélis, Rio-de-Ĵanejrio, Brazilo. Li montris fruan intereson pri desegnaĵo kaj pentraĵo. Li enskribiĝis ĉe la Imperia Akademio de Belartoj en 1882 kaj studis kun Eliseu Visconti (1866-1944), Eduardo de Sá (1866-1940), kaj João Batista da Costa (1865-1926). Li iĝis studento de Zeferino da Costa (1840-1915), Victor Meirelles, Chaves Pinheiro (1822-1884), kaj José Maria de Medeiros (1849-1925). Li helpis Zeferinon da Costa, asistanton en la interna pentraĵo de la Candelária Preĝejo, Rio-de-Ĵanejro, en 1887. Surbaze de tiu sperto, li kompletigis pentraĵojn en la interno de la Preĝejo de Santa Cecília,  San Paŭlo.
eta|maldekstre|500px|Aklamado de Amador Bueno (1584-1649), kiel provincestro de San Paŭlo, la unua aŭtonomia gesto de la Kolonia Brazilo.

Multaj preĝejoj kaj kapeloj de la kolonia periodo estis anstataŭigitaj per nov-koloniaj aŭ nov-gotikaj konstruaĵoj en la frua 20-a jarcento. Tiu movado disponigis, al Da Silva kaj al aliaj samtempuloj kiel ekzemple Benedito Calixto, komisionojn por labori en religiaj konstruaĵoj. Krom la Preĝejo de Santa Cecília, ambaŭ Da Silva laboris en la Preĝejo de Santa Ifigênia , la Preĝejo de Nia Sinjorino da Consolação kaj la Preĝejo de Nia Sinjorino de la Rozario. Pereira da Silva ankaŭ aranĝis dekoraciajn laborojn por la Preĝejo de Our Sinjorino de la Koncipiĝo.

Studoj en Francio
Pereira da Silva ricevis la lastan premion por studado eksterlande donitan de la imperiestro Petro la 2-a de Brazilo. Li moviĝis al Parizo en 1889, kaj estis studento ĉe la École des Beaux Arts kaj studis sub Jean-Léon Gérôme (1824-1904) kaj Léon Bonnat. Li rifuzis la artajn movadojn de la pariza lernejo, sed produktis plurajn studojn kaj pentraĵojn.

Posta kariero
Pereira da Silva revenis al Brazilo en 1896. Li okazigis individuan ekspozicion en la halo de la "Lernejo de Belartoj" en Rio-de-Ĵanejro, kie 33 el liaj laboroj kompletigitaj en Eŭropo estis prezentitaj. En la sama jaro, li moviĝis al San-Paŭlo kaj instruis ĉe la Liceo pri Artoj kaj Oficoj de San Paŭlo kaj ĉe la Ŝtata Gimnazio de San-Paŭlo. Krome, li instruis privatajn klasojn en sia studio kaj kompletigis portretojn de la elito de la grandurbo. En 1897, li fondis la Artisma rondo, kiu poste iĝis la Lernejo pri Belartoj. Li kompletigis tri murpentraĵojn inter 1903 kaj 1911 por la Municipa Teatro de San-Paŭlo: La "Teatro en Antikva Grekio", la "Danco", kaj la "Muziko".

La ĉefaj verkoj de Da Silva situas en la grandurbo de San-Paŭlo. Ili inkludas "La romia sklavino", 1894,  kaj "Infaneco de Giotto", (1895). Li turnis sin al  en respondo al naciismaj tendencoj en Brazilo komence de la 20-a jarcento. Tio komence rezultigis "La Alteriĝo de Cabral ĉe Porto Seguro", (1900), kaj baldaŭ la Fondo de São Paulo, (1909).
eta|dekstre|500px|Bandejranoj survoje al la minejoj.
Da Silva, kiel multaj artistoj kaj arkitektoj de Brazilo, estis influita fare de la Semajno de la Moderna Arto, en 1922; lia arta produktado estis plue transformita per vojaĝo al Parizo, en 1930. Lia filino, la artisto Helena Pereira da Silva (1895-1966), observis ke la laboro de Da Silva iĝis pli senzorga en tiu periodo; li uzis pli malpezan paletron ol siaj pli fruaj pentraĵoj. Tamen, la graveco de la desegnaĵoj kiel baza kaj fundamenta strukturo de liaj kunmetaĵoj neniam ĉesis ekzisti en la ekzekuto de liaj pentraĵoj.

Morto
Oscar Pereira da Silva mortis pro korhalto laborante en sia hejmstudio en San-Paŭlo la 17-an de januaro 1939. Multaj el liaj verkoj estas konservitaj kaj elmontritaj ĉe la Pinakoteko de la Ŝtato de São Paulo kaj la "Museu do Ipiranga" de la Universitato de San-Paŭlo.La nuna artikolo estis tradukita el la angla Vikipedia dokumento.

Vidu ankaŭ

 Chaves Pinheiro (1822-1884) brazila skulptisto
 Jean-Léon Gérôme (1824-1904)
 Petro la 2-a de Brazilo (1825-1891)
 Victor Meirelles (1832-1903) brazila pentristo pri historio kaj pejzaĝoj
 Léon Bonnat (1833-1922)
 Zeferino da Costa (1840-1915) brazila pentristo, instruisto kaj dekoraciisto
 José Maria de Medeiros (1849-1925) brazila portugaldevena pentristo
 Benedito Calixto (1853-1927)
 João Batista da Costa (1865-1926) brazila pentristo, desegnisto kaj ilustristo
 Eliseu Visconti (1866-1944) brazila impresionisma pentristo
 Eduardo de Sá (1866-1940) brazila skulptisto kaj pentristo
 Helena Pereira da Silva (1895–1966) lia filino

 Referencoj 

Kategorio:Naskiĝintoj la 29-an de aŭgusto
Kategorio:Naskiĝintoj en 1867
Kategorio:Mortintoj la 17-an de januaro
Kategorio:Mortintoj en 1939
Kategorio:Naskiĝintoj en la 19-a jarcento
Kategorio:Mortintoj en la 20-a jarcento

Kategorio:Brazilaj pentristoj
Kategorio:Brazilaj desegnistoj
Kategorio:Brazilaj instruistoj
Kategorio:Brazilaj artistoj